cyanic-selkie/wikianc huggingface dataset:
பஞ்ச இந்திரியத் தலங்கள்
தலபுராணம்
பஞ்ச பாண்டவர்களின் காலத்தில் அவர்களின் நாட்டில் கடும் பஞ்சம் ஏற்பட்டது. மக்கள் தண்ணீர், உணவு இல்லாமல் பாதிக்கப்பட்டனர். 'வடதிசையில் உள்ள காட்டில் புருசாமிருகம் உள்ளதாகவும், அதனை பிடித்துவந்தால் பஞ்சம் தீரும்' என அசிரிரி கூறியது.
அதனால் பஞ்ச பாண்டவர்கள் அம்மிருகத்தை பிடித்தனர். அப்போது அம்மிருகம் அவர்களைத் தாக்கியது. திருமணிமுத்தாற்று கரையில் தர்மர் ஒரு லிங்கம் செய்து வழிபடவும் அந்த லிங்கத்தை சுற்றிவந்து வழிபட்டது. இவ்வாறு பஞ்ச பாண்டவர்கள் ஐந்து இடங்களில் லிங்கம் செய்து வழிபட்டனர்.
ஆதாரங்கள்
பகுப்பு:சிவன் கோயில்கள்
ஐகேட்
ஐகேட் (முன்னாளில் ஐகேட் பட்னி, ஐகேட் க்ளோபல் சொலியூசன்ஸ் மற்றும் பட்னி கம்ப்யூட்டர் சிஸ்டம்சு) (bse: 532517, nasdaq: PTI, nyse: PTI) என்பது தகவல் தொழில்நுட்ப சேவை வழங்கும் நிறுவனமாகும். இந்நிறுவனத்தில் சுமார் 18,000 நபர்கள் பணிபுரிகின்றனர். ஐகேட் பட்னி அமெரிக்கா, ஐரோப்பா, ஆசிய - பசிப்பிக் பகுதிகள் உட்பட 23 நாடுகளில் தன்னுடைய பணிமனையை நிறுவியுள்ளது மட்டுமில்லாமல், இந்தியாவில் முக்கியமான எட்டு நகரங்களில் தன்னுடைய கிளைகளை கொண்டுள்ளது. இந்நிறுவனத்திற்கு பார்ட்டியூன் 1000 நிறுவனங்களில் உள்ள சுமார் 360 நிறுவனங்கள் வாடிக்கையாளராக உள்ளனர் என்பது குறிப்பிடத்தக்கது.
வரலாறு
நரேந்திர பட்னி என்பவரால் தொடங்கப்பெற்ற பட்னி கம்ப்யூட்டர் சிஸ்டம்சு என்னும் இந்நிறுவனம், இந்தியாவின் முதல் கணினி சார்ந்த சேவை வழங்கும் நிறுவனமாகும். நரேந்திர பட்னியின் தாரக மந்திரம், The best way to do the business is where the labor is cheaper அதாவது, எங்கு உழைப்பாளர்கள் குறைந்த ஊதியத்திற்கு கிடைப்பார்களோ அங்கு தொழில் செய்வதே சிறந்த தேர்வு என்ற கொள்கையை உடையவர், இந்தியாவின் முதல் கணினி சார்ந்த சேவையைத் துவங்கி, வெற்றிபெற்று அது உண்மையென்றும் உணர வைத்தார்.
ஆரம்பம்
1972-ம் ஆண்டு இந்நிறுவனம் "டேட்டா கன்வர்ஷன் இன்க்"("Data Conversion Inc") என்ற பெயரில் தொடங்கப்பட்டது. நரேந்திர பட்னி தன் மனைவி பூனத்துடன் இணைந்து, தங்களுடைய வீட்டிலிருந்து ஆரம்பித்தனர்.
ஐகேட்டின் ஆக்கிரமிப்பு
ஐகேட் நிறுவனமானது, பட்னி கம்ப்யூட்டர் சிஸ்டம்ஸ் நிறுவனத்தை 2011-ம் ஆண்டு ஜனவரி 10-ம் நாள் கைப்பற்றியது. அதன்பிறகு சுமார் 25,000 ஊழியர்களுடைய பெரிய நிறுவனமாக ஐகேட் உருவானது.
பஞ்சதந்திரம்
பஞ்சதந்திரம் என்பது சமஸ்கிருத மொழியில் எழுதப்பட்ட கதைகள் செய்யுள்களின் தொகுப்பாகும். இது விஷ்ணு சர்மா என்பவரால் கி.மு 200-ல் எழுதப்பட்டதாகச் சொல்லப்படுகிறது. பஞ்ச தந்திரக் கதைகள் பொழுது போக்குக் கதைகள்போலத் தோன்றினும் அரசியற் சூழ்ச்சி பற்றிய மூலக் கொள்கைகளைத் தெளிவுபடுத்தும் கதைகளாகவே இருக்கின்றன. இந்தக் கதைகள் ஒவ்வொன்றும் அரசியற் சூழ்ச்சியின் ஏதாவது ஒரு விளக்கத்தை அளிப்பதாகவே இருக்கிறது. இதில் அரசநீதியின் மையக்கருத்துக்கள் விலங்குக் கதைகளின் மூலம் சொல்லியுள்ளன. இதில் ஐந்து முதன்மையான கருத்துக்கள் சொல்லியுள்ளன. அவையாவன:
பஞ்சதந்திரக் கதைகளுக்கான வரலாற்றுக் கதை
தென்னிந்தியாவில் மகிலாரோப்பொயம் என்று ஒரு நகரம் இருந்தது. அந்த நகரத்தில் அமரசக்தி எனும் ஒரு மன்னன் ஆண்டு வந்தான். அம்மன்னனுக்கு பகுசக்தி, உக்கிரசக்தி, அனந்த சக்தி எனும் மூன்று மகன்கள் இருந்தனர். இவர்கள் மூவருமே முட்டாள்கள், குறும்புக்காரர்கள், தொல்லை தருபவர்கள். இவர்களுக்குக் கல்வி பயில்வதில் சிறிது கூட ஆர்வமோ, ஆசையோ கிடையாது.
மன்னன் அமரசக்தி தனது மகன்களின் இந்த தீயகுணங்களைக் கண்டு மனம் வெதும்பினான். தன் மகன்கள் கல்வி கற்கவில்லையே எனக் கவலையில் ஆழ்ந்தான். இந்தக் கவலையை ஒரு நாள் அரசவையில் வெளியிட்டு மனம் வருந்தினான். அரசனின் வருத்தத்தை அறிந்து சபையினர் அனைவரும் அமைதியாக இருந்தனர்.
இந்நிலையில் விஷ்ணு சர்மா என்கிற ஒரு பண்டிதர், “அரச குமாரர்களை என்னிடம் விட்டு விடுங்கள். ஆறே மாதங்களுக்குள் நான் அவர்களுக்கு அரசியல் குறித்த இரகசியங்களை எல்லாம் கற்பித்து விடுகிறேன்” என்றார்.
மன்னன் அமரசக்தியும் இதற்கு ஒப்புக் கொண்டான். மூன்று அரச குமாரர்களும் விஷ்ணு சர்மாவிடம் ஒப்படைக்கப்பட்டனர்.
விஷ்ணு சர்மா அந்த மூன்று அரச குமாரர்களையும் தன் வீட்டிற்கு அழைத்துச் சென்றார். அவர்களுக்கு எளிமையாகப் புரிந்து கொள்ளும்படியான, அவர்களது மனத்தைக் கவரும் கதைகளைக் கூறினார். அந்தக் கதைகள் அனைத்தும் சுவையாக இருந்தன. அவற்றை அரச குமாரர்கள் மகிழ்ச்சியுடன் கேட்டனர். இந்தக் கதைகள் மூலமாக விஷ்ணு சர்மா அவர்களுக்கு அரசியல் பற்றிய உத்திகளையும், இரகசியங்களையும் சொல்லிக் கொடுத்தார். ஆறு மாதங்களுக்குள்ளாக முன்று அரச குமாரர்களும் அரசியலில் தேர்ச்சி பெற்றவர்களாக அரண்மனைக்குத் திரும்பிச் சென்றனர்.
விஷ்ணு சர்மா அரச குமாரர்களுக்குச் சொன்ன கதைகள் “பஞ்ச தந்திரக் கதைகள்” என அழைக்கப்படுகின்றன.
பஞ்சதந்திரக் கதைப் பாத்திரங்கள்
பஞ்சதந்திரக் கதையின் பாத்திரங்கள் பெரும்பான்மையாக மிருகங்கள் அல்லது பறவைகளாகவே இருக்கின்றன. இருப்பினும் இப்பாத்திரங்கள் கதைக்குச் சுவையூட்டுவதாகவே இருக்கின்றன. முதலாவதாக வரும் மித்திரபேதம் என்னும் நட்புப் பிரித்தலில் இடம்பெறும் 'சிங்கம் எருதின் ஒலி கேட்டு மயங்கியது' கதையின் பாத்திரங்கள்:- 1.மகிழாருப்பியம் என்ற பட்டண வணிகன் வர்த்தமானன் 2.சஞ்சீவகன்,நந்தகன் எனும் எருதுகள். 3.பிங்களன் எனும் சிங்கம் 4.பிங்களனின் மந்திரிகுமாரர்களாகிய கரடகன், தமனன் எனூம் நரிகள் 5.(குரங்கு ஆப்பைப் பிடுங்கின கதையின்)மகததேச ஸுதத்தன் 6.ஆப்பை பிடுங்கிய குரங்கு 7.சந்நியாசி தேவசர்மா,திருடன் ஆஷாடபூதி,பாம்பு, மீன்,நண்டு, கொக்கு (நம்பி மோசம் போன கதை) 8.(முயல் சிங்கத்தைக் கொன்ற கதை)மதோன்மத்தன் எனும் சிங்கம்,முயல் 9.(சீலைப்பேன் மூட்டைப்பூச்சியால் மாண்ட கதை)மந்தவிசர்ப்பணி எனும் சீலைப்பேன்,டிண்டிபன் எனும் மூட்டைப்பூச்சி,அரசன் 10.(காகம் முதலானவை ஒட்டகத்தை வஞ்சனையால் கொன்ற கதை) மதோற்கடன் எனும் சிங்கம், மந்திரி காக்கை,மந்தானகன் எனும் ஒட்டகம் பஞ்சதந்திரம்-வித்வான் தாண்டவராய முதலியார்-ஜனரல் ஸப்ளைஸ் கம்பெனி-மதராஸ்-1913<\ref>
வெளி இணைப்புகள்
பகுப்பு:சமசுகிருத நூல்கள் பகுப்பு:நீதிக்கதைகள் பகுப்பு:இலக்கிய வரலாறு
திருவுந்தியார்
உந்தி பறத்தல் மகளிர் விளையாட்டுகளில் ஒன்று. இரண்டு சிறுமியர் உந்திக்கொண்டு சுழன்று பறப்பர். பாடிக்கொண்டே பறப்பர். ஒருவர் பாடல் வினாவாக இருக்கும். மற்றொருவர் பாடல் விடையாக அமையும்.
மூச்சை மூலாதாரத்திலிருந்து உந்தி எழுப்பிச் சுழுமுனை வழியே துரியநிலைக்குப் பறத்தலாகிய 'உந்தி பறத்தல்' பற்றிச் சித்தாந்தத் திருவுந்தியார் நூல் குறிப்பிடுகிறது.
மலை நாகணவாய்
மலை நாகணவாய் [Southern hill myna (Gracula indica)] நாகணவாய் வகையைச் சார்ந்த ஒரு பறவையாகும். இது தென்மேற்கு இந்தியாவில் நீலமலையிலும் மேற்குத் தொடர்ச்சி மலைப்பகுதியிலும் இலங்கை யிலும் மட்டும் காணப்படுகிறது.
உடலமைப்பு
இதன் உடல் நீளம் 23 முதல் 24 செ.மீ. வரை இருக்கும். தலைப்பகுதி மங்கிய கருப்பு நிறத்திலும், உடலும் இறக்கைகளும் பச்சையும் ஊதாவும் கலந்த கருப்பு நிறத்திலும் முதன்மை இறக்கைகளில் வெண்ணிறத் திட்டுக்களுடன் காணப்படும். செம்மஞ்சள் நிற அலகின் நுனி மஞ்சளாக இருக்கும். கால்களும் பாதங்களும் மஞ்சள் நிறத்துடன் காணப்படும்.
மேற்கோள்கள்
பகுப்பு:மைனா பகுப்பு:தமிழ்நாட்டில் காணப்படும் பறவைகள் பகுப்பு:தென்னிந்தியப் பறவைகள்
செப்டம்பர் 11, 2001 தாக்குதல்கள்
செப்டம்பர் 11, 2001 தாக்குதல்கள் ஐக்கிய அமெரிக்க நாடுகள் மீது நடத்தப்பட்ட தற்கொலைத் தாக்குதல்களைக் குறிக்கும். இதில் ஒருங்கிணைக்கப்பட்ட நான்கு விமான பயங்கரவாத தாக்குதல்கள் உள்ளடங்கியிருந்தன. நான்கு விமானத்தில் இருந்த அனைவரும் கொல்லப்பட்டனர். இதில் 246 பேர் பொதுமக்கள். 19 பேர் பயங்கரவாதிகள். உலக வர்த்தக மையக் கட்டடத்தின் இரு கோபுரங்களும் பற்றி எரிந்தன. தென்கோபுரம் 56 நிமிடங்கள் தீப்பிடித்து எரிந்து பிறகு நொறுங்கி விழுந்தது. வடகோபுரம் 102 நிமிடங்கள் பற்றி எரிந்து நொறுங்கியது. இந்தத் தாக்குதல்களில் மொத்தம் 2,973 பேர் கொல்லப்பட்டனர். இதில் 300 பேர் வெளிநாட்டவர் ஆவர்.
தாக்குதல்கள்
2001ம் ஆண்டு செப்டம்பர் மாதம் 11ம் தேதியன்று, பயங்கரவாத தாக்குதலுக்காக 19 தீவிரவாதிகளால், 4 வர்த்தக விமானங்கள் கைப்பற்றப்பட்டன. 757ம் எண் கொண்ட போயிங் விமானத்தை இருவரும், 767ம் எண் கொண்ட மற்றொரு போயிங் விமானத்தை இருவரும் கைப்பற்றினர். மேலும், லாஸ் ஏஞ்சல்சிலிருந்து புறப்பட்ட ஒரு விமானத்தை மூவரும், சான் பிரான்சிஸ்கோவிலிருந்து புறப்பட்ட ஒரு விமானத்தை ஒருவரும் கைப்பற்றினர். பயங்கரவாத தாக்குதல் நிகழ்த்துவதற்காகவே, அதிக எரிபொருளை சேமிக்கும் திறன் கொண்ட நீண்ட விமானங்களை கடத்தலுக்காக தெரிவு செய்தனர்.
தாக்குதலுக்கு உட்படுத்தப்பட்ட நான்கு விமானங்களின் விபரம்: உலக வர்த்தக மையத்தின் மீது நடத்தப்பட்ட முதல் தாக்குதலிற்கு பிறகு நடந்த தாக்குதல்களை ஊடகங்கள், தொடர்ந்து தங்களது காட்சி ஊடகத்தின் மூலம் ஒளிப்பரப்பிக் கொண்டிருந்தனர்.
பு.கூ.ப. வின் விசாரணை
தாக்குதல்கள் நடந்த சில மணி நேரத்திற்குள் சந்தேகிக்கப்படும் படியான விமானிகள் மற்றும் விமான கடத்தல்காரர்களின் பெயர்கள் மற்றும் அவர்களது தனிப்பட்ட விவரங்களை எப்.பி.ஐ. வெளியிட்டது. மேலும், அமெரிக்க தேசிய பாதுகாப்பு நிறுவனமும், ஜெர்மனி உளவுத்துறையும், இத்தாக்குதலிற்கும் ஒசாமா பின் லேடனிற்கும் தொடர்பு இருக்குமென சந்தேகித்தது. இதனிடையில், 2001ம் ஆண்டு செப்டம்பர் மாதம் 27ம் தேதி, தாக்குதல் நடத்திய 19 விமானக் கடத்தல்காரர்களின் புகைப்படங்களை எப்.பி.ஐ. வெளியிட்டது.
9/11 ஆணையம்
தீவிரவாத தாக்குதலின் சூழ்நிலையை தொகுத்து அறிக்கை தயார்படுத்த 2002ம் ஆண்டு, ஐக்கிய அமெரிக்க நாடுகளின் தேசிய தீவிரவாத தாக்குதல் ஆணையம் (9/11 ஆணையம்), நியு ஜெர்ஸியின் முன்னாள் ஆளுனர் தாமஸ் கேனின் தலைமையில் உருவாக்கப்பட்டது. ஜூலை 22, 2004 அன்று, 9/11 ஆணையம், தாக்குதலின் நிகழ்வுகளை விரிவாக ஒரு அறிக்கையாக வெளியிட்டது. அறிக்கையின் படி, தாக்குதல்களுக்கு அல் கொய்தா உறுப்பினர்கள் மேற்கொள்ளப்பட்ட சதிகள் கண்டறியப்பட்டது. மேலும், பாதுகாப்பு மற்றும் உளவுத்துறைகளை வலுப்படுத்துவதற்கான ஆய்வையும் மேற்கொண்டனர். சுயாதீன கட்சிக்குழுவால் பிரதிநிதிகள், ஆளுநர்கள் மற்றும் ஆணையர்களைக் கொண்டு அமைக்கப்பட்ட ஆணையத்தின் படி சிந்தனை, கொள்கை, திறன்கள், மற்றும் மேலாண்மை ஆகிய காரணிகளால்தான் தாக்குதல் நடந்தேறியுள்ளது என நம்பப்படுகிறது. மேலும், எதிர்கால தாக்குதல்களை தடுக்க வழிமுறைகளும் இவ்வாணையத்தால் பரிந்துரைக்கப்பட்டது. அதன் ஒரு சில பரிந்துரைகளை, 2011ல் அரசு நிறைவேற்றியது.
வெளி இணைப்புகள்
பகுப்பு:அமெரிக்காவில் தீவிரவாதத் தாக்குதல்கள் பகுப்பு:2001 நிகழ்வுகள்
சமயநல்லூர் ஊராட்சி
சமயநல்லூர் ஊராட்சி (Samayanallur Gram Panchayat), தமிழ்நாட்டின் மதுரை மாவட்டத்தில் உள்ள மதுரை மேற்கு ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8622 ஆகும். இவர்களில் பெண்கள் 4293 பேரும் ஆண்கள் 4329 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பவுல் பேட்ஸ்
பவுல் பேட்ஸ் (Paul Bates ) , பிறப்பு: மே 9 1974), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவுல் பேட்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:வில்ட்சையர் துடுப்பாட்டக்காரர்கள்
புழுதேரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆங்கில நாளிதழ்களின் பட்டியல்
ஆங்கில மொழியில் வெளிவரும் நாளிதழ்களின் பட்டியல் பின்வருமாறு:
ஸ்க்ராட்ச் (நிரலாக்க மொழி)
ஸ்க்ராட்ச் என்பது நிகழ்வு சார்ந்த நிரலாக்க (Event driven programming) மொழி. இம்மொழியை கொண்டு அசைவூட்டும் படங்கள், செயல்பாடுகள், கதைகள், விளையாட்டுக்கள் போன்றவற்றை உருவாக்கி மற்றவர்களுடன் பகிர்ந்துகொள்ள இயலும். இது கட்டற்ற வகையைச் சார்ந்தது. இது ஆசிரியர்கள், மாணவர்கள், பெற்றோர்கள் என அனைத்து தரப்பினரும் பயன்படுத்தும் வகையில் கற்றலை முன் நிறுத்துக்கிறது. இதைக் கொண்டு குழந்தைகள் பாடங்களை இயங்குபடம் (Animation) மூலம் எளிதில் புரிந்து கொள்ள உதவும். இதன் சமீபத்திய பதிப்பு 2.0. அனைத்து இயங்கு தளத்திலும் இயங்கும் வண்ணம் குனூ பொதுமக்கள் உரிமம் (GPLv2) மற்றும் ஸ்க்ராட்ச் மூல குறியீடு உரிமத்தின் கீழ் வழங்கப்படுகிறது.
வெளி இணைப்புகள்
பகுப்பு:நிரல் மொழிகள்
திருவாஞ்சியம் ஊராட்சி
திருவாஞ்சியம் ஊராட்சி (Thiruvaanchiyam Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2323 ஆகும். இவர்களில் பெண்கள் 1156 பேரும் ஆண்கள் 1167 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
வீரவல்லி எஸ். வரதராஜன்
'''வீரவல்லி சே. வரதராஜன்' (Veeravalli S. Varadarajan'', மே 18, 1937 - 25 ஏப்ரல் 2019) என்பவா் UCLA இல் உள்ள இந்திய கணிதவியலாளராகும். இவர் பல கணிதத் துறைகளில், குறிப்பாக, லீ குழுக்கள் மற்றும் அவற்றின் பிரதிநிதித்துவம், குவாண்டம் மெக்கானிக்ஸ், வகைக்கெழு சமன்பாடுகள் மற்றும் supersymmetry ஆகியவற்றில் பங்காற்றியுள்ளாா்.
திருவாஞ்சியம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வீரவல்லி எஸ். வரதராஜன்
வாழ்க்கை வரலாறு
வரதராஜன் தனது பட்டப் படிப்பை 1957ஆம் ஆண்டு சென்னை மாநிலக் கல்லூரியில் முடித்தாா். தனது ஆராய்ச்சிப் படிப்பை கல்கத்தாவில் உள்ள இந்தியப் புள்ளியியல் நிறுவனத்தில் சி. ஆர். ராவ் மேற்பார்வையில் முடித்தாா். இங்கே இவர் "புகழ்பெற்ற நான்கு" மாணவா்களுள் ஒருவராகத் திகழ்ந்தாா். (மற்றவர்கள் ஆர். ரங்கா ராவ், கே. ஆர். பார்த்தசாரதி மற்றும் எஸ். ஆர். ஸ்ரீனிவாச வரதன்). சிறிது காலம் இன்ஸ்டிடியூட் ஃபார் அண்டர்ஸ்டன் ஸ்டடி மற்றும் வாஷிங்டன் பல்கலைக்கழகத்தின் பணியாற்றிய பின் 1965இல் யு.சி.எல்.ஏ. இல் கணிதவியல் துறையில் சேர்ந்தார்.
பங்களிப்புகள்
வரதராஜனின் ஆரம்பகால பணி, அவரது முனைவர் பட்ட ஆய்வு உட்பட, அனைத்தும் நிகழ்தகவு கோட்பாடு என்ற கணிதத் துறையில் இருந்தது. பின்னர் அவர் தனது சிறந்த படைப்பாக அறியப்பட்ட பிரதிநிதித்துவ கோட்பாட்டில் ஆய்வு செய்ய ஆரம்பித்தாா். 1980 களில், அவர் ஒழுங்கற்ற ஒற்றுமைகளைக் கொண்ட வகைக்கெழு சமன்பாடுகளில் டொனால்ட் பாபிட்டுடன் இணைந்து தொடர்ச்சியான சில கட்டுரைகளை  எழுதினார். அவரது சமீபத்திய பணி, மீச்சமச்சீர்மை (supersymmetry) என்ற தலைப்பில் உள்ளது.
1967 ஆம் ஆண்டில் பெட்ராம் கோஸ்டன்ட், கே. ஆர். பார்த்தசாரதி மற்றும் ஆர். ரங்கா ராவ் ஆகியோருடன் இணைந்து கோஸ்டன்ட்-பார்த்தசாரதி-ரங்கா ராவ்-வரதராஜன் அணிக்கோவைகள் மற்றும் டிராம்பி-வரதராஜன் தேற்றம் ஆகியவற்றை 1972 இல் அறிமுகப்படுத்தினார்,   மேலும் 1975 இல் என்ரைத்-வரதராஜன் தொகுதிகளை  அறிமுகப்படுத்தினார்.
அங்கீகாரம்
1998 இல் அவரது பணிக்கு அவர் ஆன்சாகா் பதக்கம் பெற்றார். நவம்பர் 1, 2012 இல் அமெரிக்க கணிதவியல் சங்கத்தின் பயிற்றுவிப்பாளர்களால் உருவாக்கிய, விரிவாக்க முன்னேற்றம், தொடர்பு மற்றும் கணிதத்தை பயன்படுத்துதல் ஆகியவற்றுக்காக 23 இந்திய மற்றும் இந்திய அமெரிக்க உறுப்பினர்களுடன் சேர்ந்து அவர் அங்கீகரிக்கப்பட்டார்.
வசந்தசேனா (1941 திரைப்படம்)
வசந்தசேனா (Vasantasena) 1941 ஆம் ஆண்டு ராமையர் ஷிரூர் இயக்கிய இந்திய கன்னட திரைப்படம். இதில் லட்சுமி பாய், சுப்பையா நாயுடு, நாகேந்திர ராவ் ஆகியோர் முக்கிய வேடங்களில் நடித்தனர். இப்படம் சமஸ்கிருத நாடகமான சூத்ரகாவின் மிருச்சகடிகத்தை அடிப்படையாகக் கொண்டது.
மேற்கோள்கள்
பகுப்பு:1941 திரைப்படங்கள் பகுப்பு:இந்தியத் திரைப்படங்கள் பகுப்பு:கன்னடத் திரைப்படங்கள்
ஐதராபாத் உயர்வு விரைவுப்பாதைகள்
ஐதராபாத் உயர்வு விரைவுப்பாதைகள்(Hyderabad Elevated Expressway) ஆந்திர மாநிலத் தலைநகர் ஐதராபாத் நகரில் கட்டப்பட்டுவரும் இரண்டு மேலே செல்லும் விரைவுப்பாதைகளைக் குறிக்கும்.
பி.வி. நரசிம்மராவ் உயர்வு விரைவுப்பாதை: மேதிப்பட்டணம் — ஆராம்கர் சந்திப்பு [11.6 கிமீ]
இது ஐதராபாத் நகரத்தை பன்னாட்டு விமானநிலையத்தை இணைக்கும் 11.6கிமீ நீளமுள்ள உயர்ந்த நிலையில் உள்ள விரைவுப்பாதை யாகும்.இதனை இரண்டு கட்டங்களாக ஐதராபாத் ஊரக மேம்பாட்டு ஆணையம் கட்டமைத்து வருகிறது.
கட்டம் 1:
மேதிப்பட்டணத்திலிருந்து ஐதர்குடா வரை 5.1கிமீ தொலைவிற்கு கட்டப்படும்.வட்டார போக்குவரத்து அலுவலகம் முன்னர் இறங்கும்.
கட்டம் 2:
ஐதர்குடாவிலிருந்து ஆராம்கர் சந்திப்பு வரை 6.5கிமீ தொலைவிற்கு கட்டப்படும்.
இந்தியாவின் மிக நீளமான 17.2 மீட்டர் அகலமுள்ள இந்த நான்குவழிப்பாதையைக் கட்டுவதற்கு இந்திய ரூபாய் 6 மில்லியன் செலவாகியுள்ளது.
ராசீவ் உயர்வு விரைவுப்பாதை: பரேட் மைதானம் — சாமீர்பேட்டை [20 கிமீ]
இது அணிவகுப்பு மைதானத்திலிருந்து (பரேட் கிரௌண்ட்ஸ்)சாமீர்பேட்டை வரை அமைக்கப்படும் 20 கிமீ நீளமுள்ள உயர்ந்த நிலையில் அமைந்த விரைவுப்பாதை யாகும்.
திட்டப்பணி நிகழ்நிலை
செப் 2008 அன்று இத்திட்டப்பணி ஆந்திர அரசினால் அனுமதிக்கப்பட்டுள்ளது. இது கட்டு,இயக்கு,மாற்று அடிப்படையில் கட்டமைக்கப்படுகிறது.
மேற்கோள்கள்
பகுப்பு:இந்திய விரைவு நெடுஞ்சாலைகள் பகுப்பு:ஐதராபாத்து
ஐக்கிய அமெரிக்க சுற்றுச்சூழல் பாதுகாப்பு நிறுவனம்
சுற்றுச்சூழலையும் மனித சுகாதாரத்தையும் பாதுகாக்க ஐக்கிய அமெரிக்கக் கூட்டரசால் உருவாக்கப்பட்ட நிறுவனமே ஐக்கிய அமெரிக்க சுற்றுச்சூழல் பாதுகாப்பு நிறுவனம் (EPA) ஆகும். இது டிசம்பர் 02 1970 முதல் இயங்கி வருகிறது. இதன் தலமையகம் வொஷிங்டன் டீ.சீயில் உள்ளது. இது சூழல் தொடர்பாக அறிக்கைகளை வெளியிடுவதுடன் ஆராய்ச்சி மற்றும் கற்கைநெறிகளை நடத்துகின்றது. இந்நிறுவனத்தில் 17000த்திற்கும் மேற்பட்ட ஊழியர்கள் கடமையாற்றுகின்றனர்.
மேலும் பார்க்க
பகுப்பு:ஐக்கிய அமெரிக்க அமைப்புகள்
கெட்ட்னமல்லி ஊராட்சி
கெட்ட்னமல்லி ஊராட்சி (Getnamallee Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1389 ஆகும். இவர்களில் பெண்கள் 733 பேரும் ஆண்கள் 656 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஐங்கரன் இண்டர்நேசனல்
ஐங்கரன் இன்டர்நேஷனல் (Ayngaran International) என்பது ஐக்கிய இராச்சியத்தை தளமாகக் கொண்ட ஒரு திரைப்பட விநியோக மற்றும் தயாரிப்பு நிறுவனமாகும். வரலாற்று ரீதியாக, இந்தியாவிலிருந்து வரும் தமிழ் படங்கள் வெளிநாட்டு திரையரங்குகளுக்கும், வீட்டு ஊடக நுகர்வுக்காகவும் ஐங்கரன் விநியோகித்துவந்துள்ளது. இந்நிறுவனத்தின் தலைவரான திரு. கருணமூர்த்தி இலண்டனைத் தளமாகக் கொண்டவர்,அவர் தமிழ் திரைப்படங்களை உலகளாவிய பார்வையாளர்களிடம் கொண்டு சென்ற இந்தத் துறையில் முன்னோடிகளில் ஒருவர்.. இது ஐக்கிய இராச்சியம், பிரான்ஸ், கனடா, மலேசியா, சிங்கப்பூரில் அமைந்துள்ள சில்லறை கானொளி கடைகளின் சங்கிலியையும் இயக்குகிறது.
2008 ஆம் ஆண்டு நிலவரப்படி, இந்த நிறுவனம் ஒரு சுயாதீன திரைப்பட தயாரிப்பு நிறுவனமாக அறிமுகமானது, இந்தியாவில் அலுவலகங்களைத் திறந்தது. இதன் முதல் தயாரிப்பாக கருப்பு ரோஜா (1996) படம் தயாரிக்கபட்டது.
திரைப்பட தயாரிப்பு
ஐங்கரன் இன்டர்நேஷனல் 1996 ஆம் ஆண்டில் ஆபாவாணன் இயக்கிய கருப்பு ரோஜா என்ற திகில்  திரைப்படத்தை முதல்முறயாக தயாரித்து திரைப்பட தயாரிப்புத் துறையில் நுழைந்தது., ஆனால் இந்த படத்தின் தோல்வியால் ஐரோப்பிய விநியோக முயற்சிகளுக்கு முன்னுரிமை அளிக்கும் பணியை மேற்கொண்டனர். 2006 ஆம் ஆண்டில், ஐங்கரன் இன்டர்நேஷனல் ஈரோஸ் இன்டர்நேசனலுடன் ஒரு கூட்டு முயற்சியில் இறங்கியது மேலும் பெரிய அளவில் திரைப்படங்களைத் தயாரித்து விநியோகிக்கத் தொடங்குவதற்கான திட்டங்களை அறிவித்தது. கூட்டு முயற்சியில் முதல் விநியோக முயற்சியாக, ஷங்கர் இயக்கி, ரஜினிகாந்த் நடித்த  சிவாஜி, மிகவும் இலாபகரமான முயற்சியாக மாறியது, விரைவில், ஐங்கரன் திரைப்படங்களைத் தயாரிக்கும் திட்டங்களை அறிவித்தது. அதைத் தொடர்ந்து, அதே இயக்குனர் மற்றும் நடிகரின் அடுத்த படமான எந்திரன் (2010) படத்தை ஈரோஸ் இன்டர்நேஷனலுடன் இணைந்து இதுவரை தயாரிக்கபட்ட  தமிழ் படங்களில் பெரும் பொருட் செலவில் தயாரிக்கப்படும் படமாக அறிவிக்கப்பட்டது. இருப்பினும், 2008 திசம்பரில், ஈரோஸ் இன்டர்நேஷனல், விநியோகித்த துரோணா (2008), யுவராஜ் (2008) ஆகிய படங்களின் வணிக ரீதியான  தோல்வியால் ஏற்பட்ட நிதி சிக்கல்களுக்குப் பிறகு கூட்டு முயற்சியில் இருந்து விலகியது, அதே நேரத்தில் ஐயங்கரன் இன்டர்நேஷனல் 2008  உலகளாவிய நிதி நெருக்கடியால் சிக்கலை சந்தத்தது. இதன் விளைவாக படத்தின் தயாரிப்பு மற்றும் வெளியீட்டு உரிமைகள் சன் பிக்சர்ஸ் நிறுவனத்திற்கு விற்கப்பட்டன.
அஜித் குமார் நடித்த பில்லா (2007) படத்தின் உலகளாவிய இணை விநியோகஸ்தர்களாக வெற்றியை சுவைத்த பின்னர் இவர்கள் ராஜூ சுந்தரம் இயக்கிய  ஏகன் (2008) படத்தை தயாரிக்க  நடிகருடன் ஒப்பந்தம் செய்தனர். அதேசமயம் இவர்கள் விஜய் நடிக்க பிரபுதேவா இயக்கிய வில்லு (2009) படத்தை தயாரித்தனர். ஆனால் இந்த இரண்டு படங்களும் வணிக ரீதியாக சிறப்பான வசூலை ஈட்டவில்லை. பெரும் பொருட் செலவில் இவர்கள் தயாரித்த படங்களும், விஷ்ணுவர்தன் இயக்கிய சர்வம் (2009) போன்ற படங்களும் தோல்வியடைந்தன. அதனால் இவர்கள் எந்திரன் படத்தில் இருந்து விலகியதோடு, இவர்களின் பல படங்களின் வெளியீட்டையும் சந்தேகத்திற்கு உள்ளாக்கியது. இவர்கள் குறைந்த செலவில் எடுத்த பேராண்மை (2009), அங்காடித் தெரு  (2010) உள்ளிட்ட படங்கள் வணிகரீதியான வெற்றியையும் ஈட்டின, மற்ற படங்களான மிஷ்கின் இயக்கிய நந்தலாலா (2010), முரட்டு காளை (2012) மற்றும் பிரபுதேவா நடித்த களவாடிய பொழுதுகள் ( 2017) போன்றவை நிதி தட்டுப்பாட்டின் விளைவாக பெரும் தாமதங்களுக்கு உள்ளாயின. அதேபோல் 2000 ஆம் ஆண்டுகளின் பிற்பகுதியில்  ஐங்கரன் தயாரித்த  ஜெய் நடித்த அர்ஜுனன் காதலி, ஜீவன் நடித்த கிருஷ்ண லீலை ஆகியவை வெளியிடப்படவில்லை. அதேபோல ஏ. ஆர். ரகுமான் இசையமைக்க, கதிர் இயக்க வினய் நடித்து எடுப்பதாக அறிவிக்கபட்ட மாணவர் தினம் துவக்கப்பட்டு பிறகு கிடப்பில் போடப்பட்டது.
நிறுவனமானது 2010 களில் தொடர்ந்து திரைப்படங்களை விநியோகித்துவந்தது, லைகா புரொடகசன்சுடன் இணைந்து தயாரிக்கப்பட்ட கத்தி (2014) படத்தின் மூலம் மீண்டும் படங்களை தயாரிக்கத் துவங்கியது. படத்தின் வெற்றியால், ஐங்கரன் இன்டர்நேஷனல் திரையுலகிற்கு மீண்டும் திரும்புவதற்கு தீவிரமாக முயன்று வரும்விதமாக, ஆனந்த் சங்கரின் இயக்க, விக்ரம், காஜல் அகர்வால் ஆகியோர் முக்கிய வேடங்களில் நடிக்கும் மர்ம மனிதன் படத்தை தயாரிப்பதாக அறிவிக்கபட்டது. இருப்பினும், பின்னர் இவர்களின் படத் தயாரிப்பிற்கு எதிர்ப்புகள் எழுந்ததால், இந்த படம் வெவ்வேறு தயாரிப்பாளர்களால் மேற்கொள்ளப்பட்டது.
சில்லறை கடைகள்
இலண்டன், டொராண்டோ, பாரிஸ், சிட்னி, சிங்கப்பூர் போன்ற நகரங்களில் அமைந்துள்ள ஐங்கரன் இன்டர்நேஷனல் நிறுவனம் உலகம் முழுவதும் பல சில்லறை கடைகளைக் கொண்டுள்ளது. பிற கூட்டாளர் கடைகள் இலங்கை, மலேசியாவில் அமைந்துள்ளன.
திரைப்படவியல்
ஐங்கரன் முதன்முதலில் 1996 ஆம் ஆண்டு தயாரித்த  கருப்பு ரோஜா படத்தின் மூலம் ஆறு-டிராக் டிடிஎஸ் ஒலி அமைப்பை இந்திய திரைப்படத் துறையில் அறிமுகப்படுத்தினார்.
ஆதித்ய பூசண் பந்த்
ஆதித்ய பூசண் பந்த் (Aditya Bhushan Pant) இவர் ஓர் இந்திய நச்சுயியலாளரும், நரம்பியல் நிபுணரும் மற்றும் இந்திய நச்சுயியல் ஆராய்ச்சி நிறுவனத்தின் விஞ்ஞானியும் ஆவார். வளர்ச்சி நச்சுயியல், செயற்கை கல முறை பரிசோதனைகள் மற்றும் பூச்சிக்கொல்லிகள் ஆகிய துறைகளில் தனது ஆய்வுகளுக்காக அறியப்பட்ட இவர், உயிரி தொழில்நுட்பத் துறையின் நியூரோபயாலஜி பணிக்குழுவில் உறுப்பினராக உள்ளார். இவரது ஆய்வுகள் பல கட்டுரைகளின் மூலம் ஆவணப்படுத்தப்பட்டுள்ளன. மேலும் விஞ்ஞான கட்டுரைகளின் இணையக் களஞ்சியமான ரிசர்ச் கேட் அவற்றில் 121 ஐ பட்டியலிட்டுள்ளது. இதைத் தவிர, இவர் மற்றவர்களால் வெளியிடப்பட்ட புத்தகங்களுக்கு அத்தியாயங்களை வழங்கியுள்ளார் மேலும் இந்திய நரம்பியல் அகாடமியின் அன்னல்ஸ் ஆஃப் நியூரோ சயின்சஸ் என்ற இதழின் இணை ஆசிரியராகவும் உள்ளார். இவர் 2007ஆம் ஆண்டில் இந்திய மருத்துவ ஆராய்ச்சி சபையின் சகுந்தலா அமீர் சந்த் பரிசைப் பெற்றுள்ளார். இந்திய அரசாங்கத்தின் பயோடெக்னாலஜி திணைக்களம் 2012ஆம் ஆண்டில் உயிரியலுக்கு இவர் செய்த பங்களிப்பிற்காக, மிக உயர்ந்த இந்திய அறிவியல் விருதுகளில் ஒன்றான தொழில் மேம்பாட்டுக்கான தேசிய பயோசயின்ஸ் விருதை இவருக்கு வழங்கியது.
ஐங்கரன் இண்டர்நேசனல்
வெளி இணைப்புகள்
பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
ஆதித்ய பூசண் பந்த்
வெளி இணைப்புகள்
பகுப்பு:வாழும் நபர்கள்
ஓமல்லூர்
ஓமல்லூர் (Omallur) என்பது கேரளத்தில் உள்ள பதனம்திட்டா மாவட்ட தலைமையகமான பத்தனம்திட்டாவிற்கு தெற்கே 3.5   கி.மீ  தொலைவில் உள்ள ஒரு சிறிய நகரமாகும். ஓமல்லூரில் ஆண்டுதோறும் நடக்கும் மாட்டுச்சந்தை பிரபலமானது, இது மீனம் (அக்டோபர்) மாதத்தில் நடைபெறும். இந்த சந்தையைக் காண உள்ளூரிலிருந்தும், வெளியூரிலிருந்தும் ஏராளமானவர்கள் வருகின்றனர்.
மக்கள் வகைப்பாடு
ஓமல்லூரில் கிறித்துவம் மற்றும் இந்து சமயத்தின் பல்வேறு பிரிவினர் வாழ்கின்றனர். ஈழவர், நாயர், விசுவகர்மாக்கள், வீரசைவர்கள் மற்றும் பட்டியல் பிரிவினர் மற்றும் பழங்குடியினர் போன்ற இந்து சமயத்தின் முக்கிய பிரிவினர் உள்ளனர். கிறிஸ்தவ சமயத்தைப் பின்பற்றுபவர்களில் கிழக்கு மரபுவழி திருச்சபையினர், யாக்கோபைட் திருச்சபையினர், மார்தோமா திருச்சபையினர், மலங்கரா கத்தோலிக்கத் திருச்சபையினர், புனித தாமஸ் எவாஞ்சலிகல் திருச்சபையினர், தென்னிந்தியத் திருச்சபையினர், பெந்தேகோஸ்து திருச்சபையினர் மற்றும் பிற முக்கிய சகோதரப்  கிறிஸ்தவ பிரிவினர் வாழ்கின்றனர்.
விழாக்கள்
கோவில் திருவிழாக்கள் (உற்சவம்) மற்றும் தேவாலய விருந்துகள் (பள்ளிபெருநாள்) கிராம விழாக்களாக கொண்டாடப்படுகின்றன. ஓமல்லூரில் வரலாற்று சிறப்பு வாய்ந்த பல வழிபாட்டுத் தலங்கள் உள்ளன. ரேக்த காந்த சுவாமி கோயில் ஓமல்லூரில் அமைந்துள்ள ஒரு பிரமாண்டமான கோயிலாகும், இது கி.பி 8 ஆம் நூற்றாண்டுக்கு முந்தையது, இதன் 10 நாள் ஆண்டு விழா (உற்சவம்) பிரபலமானது. இது சபரிமலை யாத்ரீகர்களுக்கான முக்கிய யாத்ரீக மையமாகும். புனித தாமஸ் ஆர்த்தடாக்ஸ் வலியப் பள்ளி (தேவாலயம்) கிறிஸ்தவர்களின் மற்றொரு முக்கிய வழிபாட்டுத் தலமாகும். மஞ்சனிகார தயாரா யாத்திரை முக்கியத்துவமும் பிரபலமானதுமாகும். ஒவ்வொரு ஆண்டும் ஆயிரக்கணக்கான யாத்ரீகர்கள் மஞ்சனிகாராவில் உள்ள புனித மூத்தவரான இக்னேஷியஸ் எலியாஸ் III கல்லறைக்கு பாதயாத்திரையாக வருகிறனர். செயின்ட் பீட்டர்ஸ் யாக்கோபைட் தேவாலயம், செயின்ட் ஸ்டீபன்ஸ் யாக்கோபைட் தேவாலயம், புனித தாமஸ் மலங்கரா கத்தோலிக்க தேவாலயம், புத்தன்பீடிகா, செயின்ட் பீட்டர்ஸ் மலங்கரா கத்தோலிக்க தேவாலயம், சீக்கனல் மற்றும் புனித தாமஸ் மார் தோமா தேவாலயம், சீக்கனல் ஆகியவை ஓமல்லூரில் வழிபடும் மற்ற முக்கியமான இடங்கள். அச்சன்கோவில் ஆற்றின் கரையில் அமைந்துள்ள மாத்தூர் காவு பகவதி கோயில் புகழ்பெற்ற இந்து கோவிலாகும். அச்சன்கோவில் ஆறு ஓமல்லூர் பஞ்சாயத்தின் கிழக்கு எல்லையாக உள்ளது. கும்பம் என்ற மலையாள மாதத்தின் வருடாந்த படயணி சடங்குகளுக்கு புகழ்பெற்ற தாழூர் பகவதி கோயில் அச்சன்கோவில் ஆற்றின் கரையில் அமைந்துள்ளது.
பள்ளிகள்
ஓமல்லூர் பதானம்திட்டா நகரத்திற்கு மிக அருகில் இருப்பதால் சில கல்வி நிறுவனங்கள் உள்ளன. இதில் அமிர்தா வித்தியாலயம், கத்தோலிக்க மேல்நிலைப்பள்ளி, பவனின் வித்யா மந்திர் மற்றும் ஆர்ய பாரதி உயர்நிலைப்பள்ளி ஆகியவை அடங்கும். ஆர்ஷா வித்யாலயா ஓமல்லூரில் ஒரு முக்கிய பள்ளி, மழலையர் வகுப்பு முதல் 7 ஆம் வகுப்பு வரை இங்கு வகுப்புகள் உள்ளன. 1805 ஆம் ஆண்டில் நிறுவப்பட்ட அரசு மேல்நிலைப்பள்ளி ஓமல்லூர்யில் 12 ஆம் வகுப்பு வரை கல்வி வழங்கப்படுகிறது.
மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, ஓமல்லூரின் மக்கள் தொகை 17611 ஆகும். இதில் 8189 ஆண்களும், 9412 பெண்களும் உள்ளனர்.
நடு கேரளாவில் உள்ள பல சமூகங்களைப் போலவே, ஒமல்லூரும் உழைக்கும் வயது கொண்டவர்கள் ஒப்பீட்டளவில் அதிக விகிதத்தைக் கொண்டுள்ளது. வெளிநாடு வாழ் இந்தியர்கள் வருவாய் 35% ஆகும். பல குடும்பங்களுக்குச் சொந்தமான சிறிய சில்லறை கடைகள் மற்றும் ரப்பர் தோட்டங்கள் போன்றவை உள்ளன.
குறிப்புகள்
பகுப்பு:Coordinates on Wikidata பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
விபாகா பார்த்தசாரதி
விபகா பார்த்தசாரதி (Vibha Parthasarathy)(பிறப்பு 13 செப்டம்பர் 1940) என்பவர் இந்தியக் கல்வியாளர் ஆவார். இவர் 1999 முதல் 2002 வரை இந்தியாவின் தேசிய மகளிர் ஆணையத்தின் தலைவராக பணியாற்றினார்.
பின்னணி
விபகா பார்த்தசாரதி கேம்பிரிச்சுப் பல்கலைக்கழகம் மற்றும் பாஸ்டன் பல்கலைக்கழகத்தில் கல்வி பயின்றவர். இவரது கணவர் அசோக் பார்த்தசாரதி ஆவார். இவர்களுக்கு இரு மகன்கள் உள்ளனர். இவர் புது தில்லியில் உள்ள சர்தார் படேல் வித்யாலயாவின் முதல்வராகப் பணியாற்றியுள்ளார்.
இவர் தற்போது பீபுல் இந்தியாவின் ஆலோசனைக் குழுவில் பணியாற்றுகிறார். இது கல்வி இலாப நோக்கற்ற வேலை, இந்தியாவின் பொதுப் பள்ளி முறையை அரசாங்கத்துடன் இணைந்து மாற்றுவதற்கான அமைப்பாகும்.
மேற்கோள்கள்
பகுப்பு:வாழும் நபர்கள் பகுப்பு:1952 பிறப்புகள் பகுப்பு:மகளிர் உரிமைகள்
மாளியக்காடு ஊராட்சி
மாளியக்காடு ஊராட்சி (Maliakkadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 791 ஆகும். இவர்களில் பெண்கள் 407 பேரும் ஆண்கள் 384 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வசூல்ராஜா எம்.பி.பி.எஸ்
வசூல் ராஜா MBBS (Vasool Raja MBBS) 2004 ஆம் ஆண்டு வெளிவந்த தமிழ்த் திரைப்படமாகும். சரண் இயக்கத்தில் வெளிவந்த இத்திரைப்படத்தில் கமல்ஹாசன், சினேகா, பிரபு, பிரகாஷ்ராஜ், நாகேஷ், மாளவிகா போன்ற பலரும் நடித்திருந்தனர். இந்தித் திரைப்படமான முன்னாபாய் எம்.பி.பி.எஸ் திரைப்படத்தின் மறு தயாரிப்பாகும்.
பாடல்கள்
சரண் இயக்கிய இத்திரைப்படத்திற்கு பரத்வாஜ் இசையமைத்திருந்தார். இப்படத்தின் பாடல்கள் கவிப்பேரரசு வைரமுத்து எழுதியவை. 2004 ஆவது ஆண்டில் சூலை மாதத்தில் இப்படத்தின் பாடல்கள் வெளியாகின.
வெளியீடு
உலகம் முழுதும் 285 திரையரங்குகளில் வெளியான இப்படம் சுமார் 400 மில்லியன் இந்திய ரூபாய்களை வசூல் செய்து சாதனை படைத்தது. உலகம் முழுவதும் சுமார் 10 மில்லியன் பார்வையாளர்கள் இப்படத்தை பார்த்துள்ளனர்.
வெளி இணைப்புகள்
பகுப்பு:2004 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:பிரபு நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:பரத்வாஜ் இசையமைத்த திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:சினேகா நடித்த திரைப்படங்கள் பகுப்பு:மாளவிகா நடித்த திரைப்படங்கள்
மூட செல்வந்தன் உவமை
மூட செல்வந்தன் இயேசு தனது போதனைகளின் போது கூறிய உவமானக்கதையாகும். இது இல் எழுதப்பட்டுள்ளது. இவ்வுவமை, இயேசு போதித்துக் கொண்டிருக்கும் போது சொத்து பிரச்சினை ஒன்றை தீர்த்துக்கொள்ள வந்த இரு சகோதரரை பார்த்து கூறிய உவமையாகும். அவர்களுக்கும் போதனையை கேட்க குழுமியிருந்தா மக்களையும் நோக்கி இவ்வுலக செல்வங்களை சேர்ப்பது வீணானது என்பதை விளக்க கூறப்பட்ட உவமையாகும்.
உவமை
ஒரு செல்வந்தனின் நிலம் நன்றாய் விளைந்தது. அவன், "நான் என்ன செய்வேன்? என் விளை பொருள்களைச் சேர்த்து வைக்க இடமில்லையே." என்று எண்ணினான். "ஒன்று செய்வேன் என் களஞ்சியங்களை இடித்து இன்னும் பெரிதாகக் கட்டுவேன் அங்கு என் தானியத்தையும் பொருள்களையும் சேர்த்து வைப்பேன்". பின்பு, "என் நெஞ்சமே, உனக்குப் பல்லாண்டுகளுக்கு வேண்டிய பல வகைப் பொருள்கள் வைக்கப்பட்டுள்ளன நீ ஓய்வெடு உண்டு குடித்து, மகிழ்ச்சியில் திளைத்திடு" எனச் சொல்வேன்" என்று தனக்குள் கூறிக்கொண்டான். ஆனால் கடவுள் அவனிடம், "அறிவிலியே, இன்றிரவே உன் உயிர் உன்னைவிட்டுப் பிரிந்துவிடும். அப்பொழுது நீ சேர்த்து வைத்தவை யாருடையவையாகும்?" என்று கேட்டார். கடவுள் முன்னிலையில் செல்வம் சேர்ப்பவர் இத்தகையோரே.
பொருள்
இதன் பொருள் தெளிவானது. அதாவது இவ்வுலக செல்வங்கள் ஒருவனது மரணத்தை தடைசெய்யாது. மரணம் அறியாத நேரத்தில் வரும், அதற்கு மனிதர் தயாரக இருக்க வேண்டும். மனிதனின் திட்டங்கள் கடவுள் முன்னதாக அறிவிலியின் உளறல் போன்றது.
வெளியிணப்புகள்
பகுப்பு:இயேசுவின் உவமைகள் பகுப்பு:லூக்கா நற்செய்தி
நீலம் கிளர்
நீலம் கிளர் (Neelam Kler)  இந்தியாவைச் சேர்ந்த ஒரு குழந்தை மருத்துவர் ஆவார் ,புதியதாகப் பிறந்த குழந்தைகளின்  தீவிர சிகிச்சை மற்றும் காற்றோட்டம் குறித்த முன்னோடி வேலைக்கு பெயர் பெற்றவராக புகழ் பெற்றார். மிகச் சிறிய குறைப்பிரசவக் குழந்தைகளின் (1000 கிராமுக்குக் குறைவான) உயிர்வாழும் விகிதத்தை 90 சதவிகிதமாக உயர்த்துவதற்காக பிறந்த குழந்தைப் பராமரிப்பை வளர்த்த பெருமைக்குரியவராக நன்கு அறியப்படுகிறார். இந்திய அரசு மருத்துவம் மற்றும் புதியதாய்ப் பிறந்த குழந்தைகள் சார்ந்த துறைகளுக்கான சேவைகளுக்காக 2014 ஆம் ஆண்டில் மூன்றாவது மிக உயர்ந்த குடிமகன் விருதான பத்மபூசண் விருது வழங்கி கௌரவித்தது.
சுயசரிதை
நீலம் கிளர் இந்தியாவின் சம்மு -காசுமீர் மாநிலத்தில் உள்ள சிறீரீநகரில் பிறந்தார். மேலும்          சிறீநகரில் உள்ள பிரசன்டேசன் கன்னி மடப் பள்ளியில் இவர் தனது பள்ளிப் படிப்பைப் பெற்றார். மருத்துவத் தொழிலைத் தேர்ந்தெடுத்த இவர், சண்டிகரின் முதுகலை மருத்துவ அறிவியல் மற்றும் ஆராய்ச்சி நிறுவனத்தில் குழந்தை மருத்துவத்தில் முதுகலைப் பட்டம் பெற்றார். புதியதாகப் பிறந்த குழந்தைகளின் சிகிச்சைக்காக மேலும் கூட்டுதலாகப்  பயிற்சி பெறுவதற்காக அங்கு படிப்பைத்  தொடர்ந்தார். பின்னர், டென்மார்க்கு நாட்டின் கோபனேகனுக்குச் சென்று  கோபனேகன் பல்கலைக்கழகத்தில் புதியதாகப் பிறந்த குழந்தைகளின் சிகிச்சைக்காக மேலும் மேம்பட்ட ஆய்வுகளுக்காகப் படிக்கச் சென்றார்.
தொழில்
கோபனேகனிலிருந்து திரும்பிய பிறகு, கிளர்  தனது தொழில் வாழ்க்கையை இந்தியாவில் தொடங்கினார். 1988 ஆம் ஆண்டு மே மாதம் 31 ஆம் தேதியன்று புதுதில்லியில் உள்ள  சர் கங்கா ராம் மருத்துவமனையில் பணியில் சேர்ந்தார். 26 ஆண்டுகள் அங்கு பணியாற்றிய கிளர் அம் மருத்துவமனையில் புதியதாய் பிறந்த குழந்தைகள் துறையைத் தொடங்கினார். தற்போது அங்கு தலைவர் பதவியை வகிக்கிறார்.
சவுதி அரேபியாவின் கிசான், கிங் ஃபகத் பல்கலைக்கழக மருத்துவமனைக்கு வருகை தரும் ஆலோசகராகவும், அமெரிக்காவின் விசுகான்சின் மில்வாக்கி குழந்தைகள் மருத்துவமனையில் பிறந்த குழந்தைகள் பிரிவிலும் பணியாற்றியுள்ளார்.
தற்போது இவர் பின்வரும் அலுவலகங்களில் பொறுப்பு வகிக்கிறார்:
சமூக முன்னணியில், மருத்துவர் கிளர் அனைத்து பெண்கள் கூட்ட்டமைப்பின் சுகாதாரப் பராமரிப்புக்கு தலைமை தாங்குகிறார்.
மரபு
thumb|267x267px| செயற்கை உயிர்ப்பு அறையில் முன்கூட்டியே பிறந்த குழந்தை நீலம் கிளர் பிறந்த குழந்தை பராமரிப்பு, குறிப்பாக குறைப்பிரசவ குழந்தைகளின் பராமரிப்பு ஆகியவற்றின் வளர்ச்சிக்காக நன்கு அறியப்படுகிறார், மேலும் தீவிர சிகிச்சை மற்றும் செயற்கை உயிர்ப்பு அறை காற்றோட்டம் ஆகியவற்றில் முன்னோடியாகக் கருதப்படுகிறார். நைட்ரிக் ஆக்சைடு பிரசவம் மற்றும் படுக்கை பெருமூளை செயல்பாடு கண்காணிப்புடன் நவீன உயர் அதிர்வெண் காற்றோட்டத்துடன் கூடிய நவீன வசதிக்காக புதுடெல்லியின் சர் கங்கா ராம் மருத்துவமனையில் பிறந்த குழந்தைகள் சிகிச்சைத் துறையை உருவாக்கிய பெருமை இவருக்கு உண்டு. மருத்துவர் கிளர், 1000 கிராமுக்கும் குறைவான எடையுள்ள, முன்கூட்டியே பிறக்கும் குழந்தைகளின் உயிர்வாழும் விகிதம் 90 சதவிகிதமாக மேம்பட்டுள்ளதாகவும், நோய்த்தொற்று விகிதம் 1000 உள் நோயாளிகளுக்கு 9.8 ஆகக் குறைக்கப்பட்டதாகவும் புள்ளிவிவரத் தகவல்கள் காட்டுகின்றன.
தேசிய தேர்வு வாரியத்தால் பிறந்த குழந்தை துறை மூன்று ஆண்டு முனைவர் பட்டப்படிப்பைத் தொடங்குவதிலும் இவர் பங்களித்துள்ளார்.
வெளியீடுகள்
நீலம் கிளர் குழந்தை மருத்துவம் பற்றிய தேசிய மற்றும் சர்வதேச புத்தகங்களில் பல கட்டுரைகளை வெளியிட்டுள்ளார், :
புற இணைப்புகள்
பகுப்பு:வாழும் நபர்கள் பகுப்பு:இந்திய மருத்துவர்கள்
மணமகனாக விலங்கு
மணமகனாக விலங்கு (Animal as Bridegroom) நாட்டுப்புறவியலில், ஒரு மனிதப் பெண் ஒரு மிருகத்தை திருமணம் செய்துகொள்வது அல்லது நிச்சயதார்த்தம் செய்வது பற்றிய நாட்டுப்புற மற்றும் விசித்திரக் கதைகளின் தொகுப்பைக் குறிக்கிறது. இந்த விலங்கு மாறுவேடத்தில் அல்லது சாபத்தின் கீழ் இருக்கும் ஒரு மனித இளவரசன் ஆவான். இந்தக் கதைகளில் பெரும்பாலானவை ஆர்னே-தாம்சன்-உதர் இண்டெக்ஸ் என்ற சர்வதேச அமைப்பில், "தி சர்ச் ஃபார் தி லாஸ்ட் ஹஸ்பண்ட்" என்ற வகையின் கீழ் தொகுக்கப்பட்டுள்ளன. சில துணை வகைகள் சர்வதேச வகைப்பாட்டில் சுயாதீன கதைகளாக உள்ளன.
கண்ணோட்டம்
வலது|thumb| ஜகோபோ ஜூச்சியின் அமோர் மற்றும் சைக் (1589). 19 ஆம் நூற்றாண்டில் நாட்டுப்புறக் கதை சேகரிப்பில் ஏற்பட்ட எழுச்சி மற்றும் நாட்டுப்புறக் கதைகளின் தொடக்கத்தின் விளைவாக, அறிஞர்கள் மற்றும் நாட்டுப்புறக் கதை சேகரிப்பாளர்கள் "மணமகனாக விலங்கு" கதையின் பல பதிப்புகளை மன்மதன் மற்றும் மனதின் கதையுடன் ஒப்பிட்டனர்.
நாட்டுப்புறவியல் அறிஞர் இசுடித் தாம்சன், விலங்கு மணமகன் அதன் பெற்றோரின் விருப்பத்தின் காரணமாக பிறந்திருக்கலாம் அல்லது மனித மற்றும் விலங்கு வடிவங்களுக்கு இடையில் மாறி மாறி பிறந்திருக்கலாம் என்று தெளிவுபடுத்தினார். சில கதைகளில் விலங்கு மணமகன் ஒரு இளவரசியை அரவணைக்கிறார். ஆனால் அவளுடைய தந்தை அவளுக்கு சீதனம் கேட்கிறார்.
சில பதிப்புகளில், தந்தை தனது மகளுக்கு சீதனம் வழங்குகிறார். மற்றவற்றில், தாய் தனது மகளை அசுரனுக்கு வழங்குவாள் அல்லது உறுதியளிப்பாள். மேலும் நாயகி தாயின் வற்புறுத்தலால் தன் கணவன் மீதான தடையை மீறுகிறாள். பெண்ணானவள் இரவில் தனது விலங்கு கணவனைப் பார்க்கக்கூடாது., அல்லது அவனது உண்மையான இயல்பை அவள் தனது உறவினர்களிடம் வெளிப்படுத்தக் கூடாது.
விளக்கங்கள்
கருப்பொருளானது அனைத்து வகையான அறிவார்ந்த மற்றும் இலக்கிய விளக்கங்களை அழைக்கிறது.
இச்னோ வொய்ட் மற்றும் தூங்கும் அழகி போன்ற செயலற்ற கதாநாயகிகளுக்கு மாறாக, இந்த கதைகள் ஒரு பெண்ணிய வாசிப்பின் கீழ் விளக்கப்படுவதாக ஆராய்ச்சியாளர் பார்பரா பாஸ் லீவி மேற்கோள் காட்டினார். லீவி, அத்துடன் அறிஞர் வெண்டி டோனிகர், "விலங்கு மணமகன்" என்பது " வேலைக்கார அன்னம் " கதையின் ஆண் இணை என்று கூறினார் - இரண்டு வகைகளும் ஒரு மனிதனுக்கும் ஒரு புராண உயிரினத்திற்கும் இடையிலான திருமணத்தைக் குறிக்கின்றன.
நாட்டுப்புறவியலாளரான டி. எல். அஷ்லிமான் இந்த பொதுவான வகையை கதைகளுடன் தொடர்புபடுத்தினார். அதில் கதாநாயகி சிலப்பொருட்களிலிருந்து ஒரு செயற்கை கணவனை உருவாக்குகிறாள். அவன் உண்மையான மனிதனாக மாறுகிறான். மேலும், ஒரு வெளிநாட்டு ராணி அவனை காதலிக்கிறாள். இருப்பினும், இந்த வகைப்பாட்டின் கீழ் அவர் பட்டியலிட்ட கதைகளில், சில வகைகள், "விலங்கு மணமகன்" என்ற வகையிலும் வரக்கூடும் என்று அவர் குறிப்பிட்டார். நாட்டுப்புறவியலாளரான கிறிஸ்டின் கோல்ட்பர்க் இவ்வாறான கதைக்கு "செயற்கை கணவன்" என்று பெயரிட்டார். "செயற்கை கணவன்" கதைகளில் கதாநாயகி, மற்ற துணை வகைகளின் நாயகிகளைப் போலல்லாமல், மிகவும் சுறுசுறுப்பானவளாக இருப்பதையும் அவர் குறிப்பிடுகிறார்.
கரேன் பாம்ஃபோர்டின் கூற்றுப்படி, ஐரோப்பா, ஆசியா, ஆப்பிரிக்கா மற்றும் வட அமெரிக்காவிலிருந்து கதையின் 1,500 க்கும் மேற்பட்ட வகைகள் சேகரிக்கப்பட்டுள்ளன (பிந்தையது, ஐரோப்பிய மரபுகளிலிருந்து பெறப்பட்டது). இஸ்ரேலிய பேராசிரியர் தோவ் நொய், சுவீடன், நோர்வே, அயர்லாந்து, ஜெர்மனி, பிரான்ஸ் மற்றும் இத்தாலி ஆகிய ஆறு ஐரோப்பிய நாடுகளில் மட்டும் 580 வகைகள் உள்ளன எனக் கூறுகிறார்.
தென்னாப்பிரிக்கத் துடுப்பாட்ட அணியின் இந்தியச் சுற்றுப்பயணம், 2019-20
தென்னாப்பிரிக்கத் துடுப்பாட்ட அணி இந்தியாவிற்கு சுற்றுப்பயணம் செய்து 2019 செப்டம்பர் மற்றும் அக்டோபர் மாதங்களில் மூன்று தேர்வுப் போட்டிகள் மற்றும் மூன்று இருபது20 பன்னாட்டுப் போட்டிகள் ஆகியவற்றில் விளையாடுகிறது. இந்தத் தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இடம்பெறுகிறது. 2020 மார்ச் மாதத்தில் மீண்டும் இந்தியாவிற்கு வரும் தென்னாப்பிரிக்கா, மூன்று ஒருநாள் பன்னாட்டுப் போட்டிகளில் விளையாடுகிறது.
அணிகள்
சுற்றுப்பயணத்திற்கு முன்பு, காயம் காரணமாக தென்னாப்பிரிக்கத் தேர்வு அணியில் இருந்து ரூடி செகண்ட் நீக்கப்பட்டு அவருக்குப் பதிலாக எயின்ரிச் க்ளாசென் இடம்பெற்றார். தென்னாப்பிரிக்க இ20ப அணியில் இருந்து ஜே ஜே ஸ்மட்ஸ் நீக்கப்பட்டு அவருக்குப் பதிலாக ஜார்ஜ் லிண்டே இடம்பெற்றார். மூன்றாவது மற்றும் இறுதித் தேர்வுப் போட்டியில் காயம் காரணமாக கேஷவ் மகாராஜ் தென்னாப்பிரிக்க அணியில் இருந்து நீக்கப்பட்டு அவருக்கு பதிலாக ஜார்ஜ் லிண்டேவும் இந்திய அணியில் குல்தீப் யாதவிற்கு மாற்று வீரராக ஷாபாஸ் நதீமும் இடம்பெற்றனர்.
மேற்கோள்கள்
பகுப்பு:பன்னாட்டுத் துடுப்பாட்ட சுற்றுப் பயணங்கள் பகுப்பு:2019 இல் விளையாட்டுகள் பகுப்பு:இந்தியாவில் துடுப்பாட்டம்
தகிபரா ஆலுடும்
தகிபரா ஆலுடும் (Dahibara Aludam) (ଦହିବରାଆଳୁଦମ;) ஒடிசா மாநிலத்தின் கட்டக் பகுதியில் இருந்து உருவான ஒரு சிற்றுண்டி ஆகும். இந்தியா முழுவதும் பிரபலமாக உள்ள ஒரு வகை சிற்றுண்டி ஆகும்.
வடைகளை லேசான தயிர் மற்றும் தண்ணீரில் ஊறவைத்து, கடுகு மற்றும் கறிவேப்பிலையுடன் காய்ச்சி பின்னர் அதனுடன் உருளைக்கிழங்கு கறி மற்றும் பட்டாணி கறி சேர்த்து தகிபரா ஆலுடும் தயாரிக்கப்படுகிறது.
வரலாறு
இவ்வுணவு முதன்முதலில் பழைய கட்டாக் பகுதியில் பராபதி கோட்டை அருகே விற்கும் விற்பனையாளர்களால் தயாரிக்கப்பட்டு விற்கப்பட்டதாகக் கூறப்படுகிறது. அதை தவிர ஒடிசா மாநிலம் முழுவதிலும் பரவலாகப் பரவியிருக்கும் உணவு ஆகும். இந்த உணவு இப்போது இந்திய நாடு முழுவதும் பிரபலமாக உள்ளது. 2020 ஆம் ஆண்டில் புது டெல்லி மாநிலத்தில் நடைபெற்ற தேசிய உணவு திருவிழாவிலும் இவ்வுணவு ஒரு விருதைப் பெற்றது.
தயாரிப்பு
கழுவிய உளுத்தம் பருப்பை ஒரே இரவில் சாதாரண நீரில் ஊறவைத்து, வடை மாவாக அரைத்து, சூடான எண்ணெயில் ஆழமாக வறுக்கவும். ஆழமாக வறுத்த வடைகள் முதலில் தண்ணீரில் போடப்பட்டு, பின்னர் மீண்டும் 3-5 மணிநேரம் ஊறவைத்து லேசான தயிருக்கு மாற்றப்படும்.பின்னர் வடைகள் காரமான உருளைக்கிழங்கு கறி மற்றும் பட்டாணி கறி ஆகியவற்றுடன் சேர்க்கப்படுகின்றன. பின்னர் நறுக்கப்பட்ட வெங்காயம், வெள்ளரிக்காய், இந்திய தின்பண்டங்களின் தூவிகள் உணவை அலங்கரிக்க சேர்க்கப்படுகின்றன.
தகிபரா ஆலுடும் நாள்
ஒடிசா நாட்டில் ஒவ்வொரு ஆண்டின் மார்ச் 1 ஆம் தேதி தகிபரா ஆலுடும் டிபோசு என்று கொண்டாடப்படுகிறது.
மேற்கோள்கள்
பகுப்பு:ஒடியா உணவுகள் பகுப்பு:உணவு மற்றும் பானம்
இஸ்டீபன் நாரிசன்
இஸ்டீபன் நாரிசன் (Stephan Narison) மடகாசுகரை சேர்ந்த குவாண்டம் குரோமோடைனமிக்ஸ் (QCD) இல் நிபுணத்துவம் பெற்ற கோட்பாட்டு உயர் ஆற்றல் இயற்பியலாளர் ஆவார். இது வலுவான தொடர்புகளின் அளவு கோட்பாடாகும். குவாண்டம் குரோமோடைனமிக்ஸ் மற்றும் உயர் ஆற்றல் இயற்பியலில் சர்வதேச மாநாடுகளின் தொடர் ஆகியவற்றின் நிறுவனரும் ஆவார்.
இவர் குவாண்டம் குரோமோடைனமிக்ஸ் ஸ்பெக்ட்ரல் சம் விதிகள் அல்லது தொகை விதிகளில் பணியாற்றுகிறார். அவை ஹாட்ரான்களின் அல்லாத குழப்பமான இயக்கவியலை ஆய்வு செய்வதற்காக எம்ஏ ஷிஃப்மேன், ஏஐ வைன்ஸ்டீன் மற்றும் வி.ஐ. சகாரோவ் ஆகியோரால் அறிமுகப்படுத்தப்பட்டன.
சான்றுகள்
பகுப்பு:1951 பிறப்புகள் பகுப்பு:வாழும் நபர்கள்
பகுப்பு:துகள் இயற்பியலாளர்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள் பகுப்பு:1951 பிறப்புகள்
எஸ். நிஜலிங்கப்பா
சித்தவனஹல்லி நிஜலிங்கப்பா  (Siddavanahalli Nijalingappa, கன்னடம்: ಸಿದ್ಧವನಹಳ್ಳಿ  ನಿಜಲಿಂಗಪ್ಪ )  (திசம்பர் 10, 1902 – ஆகத்து 8, 2000, சித்திரதுர்கா)  காங்கிரசு அரசியல்வாதியும் 1956 முதல் 1958 வரையும் பின்னர் 1962 முதல் 1968 வரையும் கர்நாடக முதல்வராக பணி புரிந்தவருமாவார். இந்திய விடுதலை இயக்கத்திலும் கருநாடக மாநில ஐக்கியத்திற்கும் (கர்நாடக ஏக்கிகர்னா) பெரும் பங்காற்றியவர். 1968ஆம் ஆண்டு பிளவுபடாத காங்கிரசின் கடைசித் தலைவராக பணியாற்றியவர். பிளவிற்குப் பின்னர் பழமைவாதிகள் அடங்கிய காங்கிரசு (எஸ்) என்றழைக்கப்பட்ட சின்டிகேட் காங்கிரசுக்குத் தலைமையேற்றார்.
இளமை
1902ஆம் ஆண்டு திசம்பர் 10 அன்று அப்போதைய மைசூர் மாகாணத்தின் (தற்கால கருநாடக மாநிலம்))பெல்லாரி மாவட்டத்தில் சிறு கிராமமொன்றில் நடுத்தர இந்து லிங்க பனாஜிகா குடும்பத்தில் பிறந்தார்.    . 1924ஆம் ஆண்டு பெங்களூருவின் சென்ட்ரல் கல்லூரியிருந்து பட்டம் பெற்றார். 1926ஆம் ஆண்டு புனேயின் சட்டக்கல்லூரியில் பட்டம் பெற்றார்.
அரசியல் வாழ்க்கை
நிஜலிங்கப்பாவின் அரசியல் நுழைவு 1936ஆம் ஆண்டு நிகழ்ந்தது. தன்னார்வலராக இணைந்து மாநில காங்கிரசுக் கட்சியின் தலைவராகவும் அனைத்திந்திய காங்கிரசின் தலைவராகவும் முன்னேறினார். 1946-1950களில் இந்திய அரசியலமைப்பு நிர்ணய மன்ற உறுப்பினராக பெரும் பங்காற்றினார். 1952 முதல் 1957 வரை சித்திரதுர்கா மக்களவைத் தொகுதியின் நாடாளுமன்ற உறுப்பினராக பணியாற்றினார். மூன்றுமுறை கருநாடக முதல்வராகப் பணிபுரிந்து அம்மாநிலத்தின் வளர்ச்சிக்கு வித்திட்டவராகக் கருதப்படுகிறார் .விவசாயம், வேளாண்மை,தொழில்துறை மற்றும் போக்குவரத்து திட்டங்களை நிறைவேற்றினார்.
அவர் 1968 முதல் 1971 வரை காங்கிரசுக் கட்சித் தலைவராக பொறுப்பேற்றிருந்த காலத்தில் நிகழ்ந்த சம்பவங்கள் இந்திய அரசியல் வரலாற்றில் திருப்புமுனையாக அமைந்தது. இளந்துருக்கியர்கள் என்றறியப்பட்ட இளம் காங்கிரசுத் தொண்டர்கள் உதவியுடன் இந்தியப் பிரதமர்|இந்தியப் பிரதமராக இருந்த இந்திரா காந்தி காங்கிரசின் மூத்த தலைவர்களின் பழமைவாத கொள்கைகளுடன் உடன்படாத நிலையில் காங்கிரசு இரண்டாகப் பிளவுபட நேர்ந்தது. காங்கிரசு (ஐ), காங்கிரசு (ஓ) (நிறுவன காங்கிரசு/ஸ்தாபன காங்கிரசு) என்ற இரு பிளவுகளில் இரண்டாம் பிரிவிற்கு தலைமையேற்றார்.
மேற்கோள்கள்
பகுப்பு:கர்நாடக நபர்கள் பகுப்பு:இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1902 பிறப்புகள் பகுப்பு:2000 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1ஆவது மக்களவை உறுப்பினர்கள் பகுப்பு:சித்ரதுர்கா மாவட்ட நபர்கள் பகுப்பு:கர்நாடக ரத்னா விருது பெற்றோர்
இரா. பெருமாள் ராசு
'''இரா. பெருமாள் ராசு''' (பிறப்பு: நவம்பர் 19, 1931) தமிழ்நாட்டைச் சேர்ந்த ஒரு கவிஞர், எழுத்தாளர், ஓவியர், ஆன்மீகச் செல்வர் மற்றும் தற்காப்புக் கலை வித்தகரும் ஆவார். லெனின் நூற்றாண்டு விழா ஓவியப் போட்டியில் முதல் பரிசு பெற்று இந்திய - ரஷ்யக் கலாசாரக் குழுவுடன் உருசியா சென்றுவர தேர்ந்து எடுக்கப்பட்டவர்.
வாழ்க்கைக் குறிப்பு
தமிழ் நாடு மாநிலம் கிருஷ்ணகிரி மாவட்டம் கருமலை என்றழைக்கப்படும் கிருஷ்ணகிரியில் 1931-ல் பிறந்து, ஆசிரியராக வாழ்க்கையைத் தொடங்கினார் இரா. பெருமாள் ராசு. இவருடைய மனைவியின் பெயர் மகாலட்சுமி.
தமிழ்த் தொண்டு
தனிப்பட்ட முறையில் பல ஆண்டுகள் திருக்குறள் வகுப்புகளையும், 1967-ல் திருக்குறள் மாநாட்டையும் நடத்தி குன்றக்குடி அடிகளார், கி. வா. ஜ, கி. ஆ. பெ. விசுவநாதம், திருக்குறள் வீ. முனிசாமி போன்ற அறிஞர் பெருமக்களை அழைத்துப் பெருமைப்படுத்தியவர். பேராசிரியப் பெருமக்களையும் துறை சார்ந்த வல்லுனர்களையும் அழைத்து, கவியரங்கம், ஆய்வரங்கம், பட்டிமன்றம், வழக்காடு மன்றம், நடத்திவருகிறார். 'ஆனந்த பரவசம்' என்ற ஆன்மீக மாத இதழின் 'கௌரவ' ஆசிரியராகவும் பணியாற்றி வருகிறார்.
கவிதை நாடகம்
வீர ராஜேந்திர சோழனையும் ஆகம வல்லாரையும் முன்னிலை படுத்தி வரலாற்றில் சுட்டப்பெறும் கூடல் சங்கமத்து போரை அடிப்படைக் களமாக கொண்டு இயற்றப்பட்ட வரலாற்று கவிதை நாடகம்.
ஓவியம்
ஓவியங்கள் வரைவதில் மிகுந்த ஈடுபாடு கொண்டவர். 'பிரணவப் பிரவாகம்' என்கிற கவிதைத் தொகுப்பில், திருமலையில் தொடங்கி, குமரி வரை இந்தியாவிலுள்ள 151 திருத்தலங்களைச் சுற்றிவந்து, அந்த ஆலயங்களை ஓவியங்களாகத் தீட்டியுள்ளார். லெனின் நூற்றாண்டு விழா ஓவியப் போட்டியில் முதல் பரிசு பெற்று இந்திய - ரஷ்யக் கலாசாரக் குழுவுடன் உருசியா சென்றுவர தேர்ந்து எடுக்கப்பட்டவர். இவரது ஓவிய கண்காட்சி, சென்னை பல்கலைக்கழக வளாகத்திலும் மற்றும் தமிழகத்தின் பல்வேறு இடங்களிலும் நடத்தப்பட்டுள்ளது.
ஆன்மிகம்
பல ஆண்டுகளாக உபநிடத வகுப்புளை ஆன்மீக சேவையாக, எளிய முறையில் நடத்தி வருபவர். இவர் ஒரு நிறைநிலை எய்திய எளிய ஆனால் சிறந்த ஆன்மிகவாதி. மிக உயரிய ஆன்மீக அனுபவங்கள் பெற்ற ஆன்மீகச் செல்வர். இவரை ஆன்மீகத் தந்தையாக ஏற்றுக் கொண்டவர்கள் இவரை ”கருமலை சித்தர்” என்று போற்றுகிறார்கள்.
அவரது சிறந்த மேற்கோள்கள் சில...
"..என் வாழ்வில் தோல்விகளே இல்லை... ஏனென்றால் வெற்றி என்னுடைய இலக்கு அல்ல..."
"... நிமிர்ந்த மலையின் கம்பீரம், வித்தியாசம் பார்க்காமல் வீசும் காற்று, குறைவை நிறைவு செய்ய ஓடும் நீர் இப்படி எல்லாமே குருநாதர்களே! புரிந்து கொள்... வேதங்கள் புரியும் ...! உன்னையும் புரிந்து கொள்வாய் ...!"
"... சுமையாக எண்ணிய கடும் உழைப்பே என் உடலை உருக்காக மாற்றிய விந்தையை வியந்தேன் வல்லவனே ..."
வெளி இணைப்புகள்
பகுப்பு:தமிழ்க் கவிஞர்கள் பகுப்பு:தமிழகக் கவிஞர்கள் பகுப்பு:தமிழக எழுத்தாளர்கள் பகுப்பு:தமிழக ஓவியர்கள் பகுப்பு:நாடகாசிரியர்கள் பகுப்பு:இந்தியத் தமிழ் நாடகாசிரியர்கள் பகுப்பு:1931 பிறப்புகள் பகுப்பு:வாழும் நபர்கள் பகுப்பு:கிருட்டிணகிரி மாவட்ட நபர்கள்
விளையாட்டுப் பொருட்கள் பட்டியல்
பகுப்பு:விளையாட்டுப் பொருட்கள்
கடமனிட்டா
கடமனிட்டா (Kadammanitta) என்பது தென்னிந்திய மாநிலமான கேரளத்தின், பத்தனம்திட்டா மாவட்டத்தில் உள்ள ஒரு சிற்றூர் ஆகும். பத்தனம்திட்டாவிலிருந்து கடமனிட்டா சுமார் 8 கி.மீ. தொலைவில் உள்ளது. இந்த ஊரில் உள்ள கடமனிட்டா தேவிய கோயில் பிரபலமானது ஆகும். இங்கு ஏப்ரல், மே மாதங்களில் நடத்தபடும் திருவிழாவில் நிகழ்த்தபடும் படயணி 10 நாட்கள்வரை நடைபெறும்.
குறிப்புகள்
பகுப்பு:Coordinates on Wikidata பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
சரளா தாக்ரல்
சரளா தாக்ரல் (Sarla Thakral) என்ற பெண்மணி இந்தியாவின் முதல் பெண் விமானியாவார். இவர் ஆயிரம் மணி நேரம் விமானத்தை வெற்றிகரமாக இயக்கிய பிறகு, 1936 ஆம் ஆண்டு 'பிரிவு ‘ஏ’ விமானி உரிமம்' (group ‘A’ aviation pilot license) பெற்றார். பிறகு தொழில் முறை விமானியாக 'பிரிவு ‘பி’ விமானி உரிமம்' (group B commercial pilot's licence) பெற விரும்பிய இவரது கனவும், பயிற்சியும் சுதந்திரத்திற்கு முந்தைய இந்தியாவின் நிலையற்ற சந்தர்ப்ப சூழ்நிலைகளின் காரணமாக  தடைபட்டது. விடாது மீண்டும் சுதந்திர இந்தியாவில் தனது பயிற்சியைத் தொடர்ந்த இவர் தொழில் முறை விமானி உரிமம் பெற்று, பிறகு ராஜஸ்தான் ஆல்வாரின் அரசியின் விமானத்தின் தனிப்பட்ட சிறப்பு விமானியாக 1948 இல் பணியேற்று ஆறுமாதங்கள் அப்பணியில் நீடித்தார்.
உலக வரலாற்றில் முதன் முதலில் ரைட் சகோதரர்களால் நார்த் கரோலினா மாநிலத்தின் கிட்டி ஹாக் என்னுமிடத்தில் டிசம்பர் 17, 1903 அன்று வெற்றிகரமாக விமானம் பறக்கவிடப்பட்டது. உலக அளவில் பல நாடுகளில் பல நிறுவனங்கள் விமான சேவையில் 1909 ஆம் ஆண்டு முதல் இறங்கின. வான்பயணத்தின் பொற்காலம் (1918–1939) எனக் கருதப்பட்ட காலம் என்பது முதலாம் உலகப்போரின் முடிவில் தொடங்கி, இரண்டாம் உலகப் போரின் துவக்கம் வரையில் உள்ள இடைப்பட்ட காலமாகும். இக்காலம் விமானங்களின் தொழில் நுட்பமும் எண்ணிக்கையும் வியக்கத்தக்க வகையில் வளர்ச்சியடைந்த காலமாகும்.